《赋得玉水记方流》
唐代·杜元颖

重泉生美玉，积水异常流。始玩清堪赏，因知宝可求。

斗回虹气清，磬折紫光浮。中矩皆明德，同方叶至柔。

月华偏共映，风暖伫将游。遇鉴终无暗，逢时愿清收。

作者简介：[唐]（公元775-838年）字君，京兆杜陵人，如晦之叔父杜淹的第六世孙（祥清新唐书.宰相世系.杜氏）。晚唐大臣。穆宗朝宰相。 父佐，官卑。元颖，贞元十六年登第，又擢宏词，累官司勋员外。穆宗时，拜中书舍人。不阅岁，至宰相，再期，出为剑南西川节度使。太和中，贬循州司马。元和中为左拾遗、右补阙，召入翰林，充学士。手笔敏速，宪宗称之。吴元济平，以书诏之勤，赐绯鱼袋。转司勋员外郎，知制诰。穆宗即位，召对思政殿，赐金紫，超拜中书舍人。其年冬，拜户部侍郎承旨。长庆元年三月，以本官同平章事， 加上柱国、建安男。元颖自穆宗登极，自补阙至侍郎，不周岁居辅相之地。辞臣速达，未有如元颖之比也。